Illum, il-Kummissjoni Ewropea tippreżenta l-Linji Gwida biex tiġi żgurata l-protezzjoni tal-ħaddiema staġjonali fl-UE fil-kuntest tal-pandemija tal-coronavirus. Tipprovdi gwida lill-awtoritajiet nazzjonali, lill-ispettorati tax-xogħol u lis-sħab soċjali biex jiġu ggarantiti d-drittijiet, is-saħħa u s-sikurezza tal-ħaddiema staġjonali, u biex jiġi żgurat li l-ħaddiema staġjonali jkunu konxji tad-drittijiet tagħhom. Il-ħaddiema staġjonali transfruntiera jgawdu minn ġabra estensiva ta' drittijiet, iżda minħabba n-natura temporanja ta' xogħolhom, jistgħu jkunu aktar vulnerabbli għall-kundizzjonijiet tax-xogħol u tal-għajxien prekarji. Il-pandemija tal-coronavirus tat iktar viżibilità lil dawn il-kundizzjonijiet, u f'xi każijiet għarrqithom. F'xi każijiet, dawn il-problemi jistgħu jżidu r-riskju tal-clusters tal-COVID-19. Nicolas Schmit, il-Kummissarju għall-Impjiegi u d-Drittijiet Soċjali qal: “Kull sena, mijiet ta' eluf ta' ħaddiema staġjonali jgħinu fit-tisħiħ ta' setturi importanti ferm tal-ekonomija tal-UE, bħas-settur alimentari u dak tal-agrikoltura. Il-pandemija tal-coronavirus tefgħet dawl fuq il-kundizzjonijiet diffiċli tal-għajxien u tax-xogħol li jħabbtu wiċċhom magħhom. Dan irid jiġi indirizzat. Il-linji gwida tagħna jservu ta' twissija għall-Istati Membri u l-kumpaniji biex jiżguraw li jissodisfaw id-dmirijiet tagħhom li jipproteġu l-ħaddiema li għalkemm indispensabbli, huma wkoll vulnerabbli.” Filwaqt li l-Kummissjoni timmonitorja l-applikazzjoni xierqa tar-regoli tal-Unjoni fir-rigward tal-ħaddiema staġjonali, l-awtoritajiet nazzjonali huma responsabbli mill-applikazzjoni xierqa tagħhom. Għalhekk, huma meħtieġa azzjonijiet xierqa b'urġenza. Il-linji gwida jkopru firxa ta' aspetti, bħal pereżempju: Il-Linji gwida jistiednu lill-awtoritajiet nazzjonali u lis-sħab soċjali biex jagħmlu sforz imġedded għall-issodisfar tar-rwol tagħhom li jiżguraw l-applikazzjoni u l-infurzar xierqa tar-regoli. Jinkludu rakkomandazzjonijiet u suġġerimenti konkreti dwar l-attivitajiet li għandhom jitwettqu fil-livell nazzjonali u dak tal-UE, billi pereżempju: Il-Kummissjoni se tkompli taħdem mal-Istati Membri, mas-sħab soċjali, mal-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) u mal-Awtorità Ewropea tax-Xogħol (ELA) dwar din il-kwistjoni importanti. Il-Kummissjoni ppjanat għadd ta' azzjonijiet biex il-protezzjoni tad-drittijiet tal-ħaddiema staġjonali tingħata spinta. Dawn jinkludu: Il-Linji gwida ppreżentati llum ifakkru d-drittijiet tal-ħaddiema staġjonali irrispettivament mill-istat tagħhom: jekk humiex ċittadini tal-UE jew ċittadini ta' pajjiżi terzi, inkluż dawk li jaħdmu barra mill-pajjiż b'mod regolari b'għażla tagħhom, jew li huma stazzjonati, pereżempju permezz ta' aġenziji tax-xogħol temporanju u tar-reklutaġġ. Hu essenzjali li l-ħaddiema staġjonali u l-impjegaturi tagħhom ikollhom l-informazzjoni kollha li jeħtieġu, kemm dwar il-protezzjoni li jibbenefikaw minnha kif ukoll dwar l-obbligi li jridu jissodisfaw. Aktar minn 17.6 miljun ċittadin tal-UE jgħixu jew jaħdmu fi Stat Membru li mhux dak li huma ċittadini tiegħu. Ċertu setturi tal-ekonomija Ewropea, b'mod partikolari s-settur agroalimentari u dak tat-turiżmu, għal perjodi speċifiċi tas-sena jiddependu fuq l-appoġġ tal-ħaddiema staġjonali mill-UE u minn pajjiżi mhux tal-UE. Il-Kummissjoni tistima li l-medja tal-ħaddiema staġjonali attivi fl-UE kull sena tinsab bejn mijiet ta' eluf u miljun. Filwaqt li l-Kummissjoni timmonitorja l-applikazzjoni xierqa tar-regoli tal-Unjoni u dawk nazzjonali fir-rigward tal-ħaddiema staġjonali fl-UE, l-awtoritajiet nazzjonali huma responsabbli mill-applikazzjoni xierqa ta' dawn ir-regoli. Sabiex il-ħaddiema staġjonali jiġu protetti, l-Istati Membri huma mistiedna jżidu l-infurzar tal-liġi nazzjonali u tal-UE eżistenti u jsaħħu l-ispezzjonijiet fuq il-post f'dan ir-rigward, inkluż bl-appoġġ tal-Awtorità Ewropea tax-Xogħol (ELA). Dawn il-linji gwida jikkomplementaw il-COVID-19 Linji Gwida rigward l-eżerċitar tal-moviment liberu tal-ħaddiema, ippubblikati fit-30 ta' Marzu 2020, u jwieġbu għal sejħa mill-Parlament Ewropew fir-riżoluzzjoni tiegħu tad-19 ta' Ġunju 2020 dwar il-protezzjoni tal-ħaddiema staġjonali u transfruntiera. Il-linji gwida għall-ħaddiema staġjonali fl-UE fil-kuntest tat-tifqigħa tal-COVID-19 (is-16 ta' Lulju 2020) COVID-19 Linji Gwida rigward l-eżerċitar tal-moviment liberu tal-ħaddiema (it-30 ta' Marzu 2020)